Slovenské národné AMF futsalové družstvo mužov

Slovenské národné futsalové AMF družstvo mužov je národné družstvo mužov, ktoré reprezentuje Slovensko v medzinárodných AMF futsalových súťažiach a priateľských zápasoch. Funguje pod záštitou Futsalovej asociácie Slovenska (FAS), do roku 2003 ho spravoval Slovenský zväz sálového futbalu. Vzniklo rozpadom česko-slovenského družstva v roku 1992. Jeho najväčším úspechom je zlatá medaila z európskeho šampionátu v roku 1995.

 Vrcholné podujatia 
Na majstrovstvách sveta AMF sa slovenské družstvo predstavilo spolu 4-krát. Prvý raz to bolo na turnaji v roku 1994 v Argentíne, kde sa prebojovalo zo základnej skupiny do 2. fázy turnaja. V nej skončilo v skupine posledné a do vyraďovacej fázy sa neprebojovalo. O 3 roky neskôr skončilo v Mexiku po 3 zápasoch už v základnej skupine. V roku 2000 v Bolívii sa kvalifikovalo zo základnej skupiny do 2. fázy turnaja, v nej ale rovnako skončilo v skupine posledné a do play-off nepostúpilo. Na MS sa opäť vrátilo po 15-tich rokoch, keď sa kvalifikovalo z ME 2014. Skončilo však už v základnej skupine, keď dokázalo vyhrať iba nad .

Na majstrovstvách Európy UEFS sa predstavilo spolu 5-krát. Prvýkrát v roku 1992 na turnaji v Portugalsku, kde obsadilo konečné 5. miesto. Najväčší úspech zaznamenalo na ďalších majstrovstvách Európy, ktoré sa konali v Maroku. Slovenské družstvo sa pod vedením trénerov Milana Kollára a Jána Janíka prebojovalo až do finále, v ktorom zvíťazilo nad domácim marockým družstvom a získalo zlaté medaily. Medailu bralo aj na ďalšom turnaji, ktorý sa konal na Slovensku, v Púchove, tentoraz bronzovú. V súboji o bronz zvíťazilo nad Bieloruskom. Na niekoľko rokov potom sálový futbal na Slovensku zanikol a národné družstvo sa rozpustilo. K zmene došlo až v roku 2012, keď sa obnovil sálový futbal (pod terajším názvom futsal) na Slovensku a založila sa národná asociácia. Tá poslala prihlášku do Európskej futsalovej únie a už v rovnakom roku mohli hráči novovzniknutého národného družstva reprezentovať Slovensko na 11. 11. ME v roku 2012. Turnaj sa konal v Bielorusku a družstvo na nich obsadilo konečnú 6. priečku. O 2 roky neskôr sa turnaj ME konal v susednom Česku. V štvrťfinálovom stretnutí prehralo Slovensko s Katalánskom až po predĺžení, následne však zvládlo stretnutia o 5. až 8. miesto a skončilo na 5. mieste.

 Výsledky 
Majstrovstvá sveta AMF
Rok Z  V  R  P  GV  GI  +/−  Umiestenie  MS 1994  5 2 0 3 29 17 +12 14. miesto  MS 1997  5 2 0 3 29 17 +12 14. miesto  MS 2000  5 2 0 3 29 17 +12 9. miesto  MS 2003 nezúčastnilo sa  MS 2007 nezúčastnilo sa  MS 2011 nezúčastnilo sa  MS 2015  3 1 0 2 8 15 −7 12. miesto

Majstrovstvá Európy UEFS
Rok Z  V  R  P  GV  GI  +/−  Umiestenie  ME 1992         5. miesto  ME 1995  8 5 1 2 13 10 +3 17px víťaz ME 1998  5 2 1 2 10 7 +3 17px 3. miesto  ME 2004 nezúčastnilo sa  ME 2006 nezúčastnilo sa  ME 2008 nezúčastnilo sa  ME 2010 nezúčastnilo sa  ME 2012  5 2 0 3 17 22 −5 6. miesto  ME 2014  5 3 0 2 10 9 +1 5. miesto

 Zostava 
Zostava družstva na MS 2015:
 Meno Klub Brankári Martin Holák   KSF DOXX Žilina Hráči v poli Michal Németh   KSF DOXX Žilina Jozef Pápež   Tomchlad Lipino Žilina Anton Bahna   Tomchlad Lipino Žilina Vladimír Papajčík   ŠK Makroteam Žilina Miloš Hubočan   Tomchlad Lipino Žilina Ondrej Volek   KSF DOXX Žilina Libor Ťažký   FC Sohli Žilina Tomáš Mičuda   ŽFA El-lukyno Žilina Jakub Baranovič   ŽFA El-lukyno Žilina Tréneri Karol Smatana  Hlavný tréner

 Hlavní tréneri 
 Milan Kollár (19932002)
 Karol Smatana (2012súčasnosť)

 Referencie 

 Pozri aj 
 Česko-slovenské národné AMF futsalové družstvo mužov
 Slovenské národné AMF futsalové družstvo žien
 Slovenské národné futsalové družstvo mužov

 Externé odkazy 
 Česká federace sálového fotbalufutsal 

Kategória:Národné AMF futsalové družstvá
Futsal